NORAKSTS

|  |  |
| --- | --- |
| 28.01.2020. | Nr.2/15 |

**PAR GALVOJUMA SNIEGŠANU SIA ”JELGAVAS ŪDENS”**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma ”Par pašvaldībām” 21.panta pirmās daļas 27.punktu, likuma ”Par pašvaldību budžetiem” 26.panta pirmo, otro un trešo daļu, Likuma par budžetu un finanšu vadību 41.panta piekto daļu, likumu “Par valsts budžetu 2020.gadam” 13.panta otro daļu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un SIA „JELGAVAS ŪDENS” 2019.gada 28.augusta vēstuli Nr.07-01A/1557 “Par pašvaldības galvojuma sniegšanu SIA “JELGAVAS ŪDENS” 2020.gadam”,

**JELGAVAS PILSĒTAS DOME NOLEMJ:**

1. Sniegt galvojumu SIA “JELGAVAS ŪDENS” (ar 100% pašvaldības kapitāla daļām) 2020. gadā aizņēmuma ņemšanai Valsts kasē ar tās noteikto procenta likmi Eiropas Savienības Kohēzijas fonda projekta ”Ūdenssaimniecības pakalpojumu attīstība Jelgavā, V kārta” īstenošanai 6 033 387 *euro* (seši miljoni trīsdesmit trīs tūkstoši trīs simti astoņdesmit septiņi *euro*) apmērā uz 30 (trīsdesmit) gadiem.

2. Galvojumu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2020.gada 28.janvārī